તેનામાં કેટલીક બીમારીનાં લક્ષણો દેખાય છે, જે ઈમ્યુનિટી ડેફિશિયન્સી સિન્ડ્રોમ એટલે કે એઈડ્સ તરીકે ઓળખાય છે. એઈડ્સનો સો ટકા ઈલાજ આજ સુધી શોધાયો નથી. કોઈ દર્દીને એઈડ્સ હોવાનું જણાય ત્યારે તેને એન્ટિ રિટ્રોવાઇરલ ડ્રગ્ઝ અપાય છે, જેથી તે થોડાંક વધુ વર્ષો જીવી શકે છે.” નેશનલ એઈડ્સ કંટ્રોલ ઓર્ગેનાઈઝેશન (નાકો) દ્વારા એઈડ્સ અટકાવવા માટેનો રાષ્ટ્રીય કાર્યક્રમ સરકાર ચલાવી રહી છે. નાકોનું પ્રથમ એન્ટિ રિટ્રોવાઇરલ ટેસ્ટ (એઆરટી) સેન્ટર જે.જે. હોસ્પિટલમાં ર૦૦૪માં શરૂ કરવામાં આવ્યું હતું. જોકે તે પહેલાંથી એઈડ્સગ્રસ્ત માતાઓ ડૉ. ડાવર પાસે આવી રહી હતી અને ડૉ. ડાવરે જ નાકોનો સંપર્ક કર્યો હતો.